Информация относно публичното дружество

"БЪЛГАРСКА ФОНДОВА БОРСА – СОФИЯ" АД

по Приложение 11 към Наредба № 2 от 17.09.2003 г. за проспектите при публично предлагане и допускане до търговия на регулиран пазар на ценни книжа и за разкриването на информация от публичните дружества и другите емитенти на ценни книжа

1. Структура на капитала на дружеството, включително ценните книжа, които не са допуснати до търговия на регулиран пазар в Република България или друга държава членка, с посочване на различните класове акции, правата и задълженията, свързани с всеки от класовете акции, и частта от общия капитал, която съставлява всеки отделен клас.

Капиталът на дружеството е разпределен в 6 582 860 броя обикновени безналични поименни свободно прехвърляеми акции, които дават право на глас в Общото събрание на акционерите, право на дивидент и право на ликвидационен дял, с номинална стойност на една акция - един лев. Към 31.12.2016 г. Министерство на финансите притежава 3 295 000 броя акции или 50.05% от капитала, инвестиционни посредници и търговски банки притежават 1 233 752 броя или 18.74% от капитала, други юридически лица притежават 1 323 361 броя или 20,10% от капитала, а физически лица притежават 730 747 броя или 11.10% от капитала на „Българска фондова борса – София“ АД

1. Ограничения върху прехвърлянето на ценните книжа, като ограничения за притежаването на ценни книжа или необходимост от получаване на одобрение от дружеството или друг акционер.

Съгласно чл. 16 от Устава на „Българска фондова борса – София“ АД и разпоредбите на чл. 16 от Закона за пазарите на финансови инструменти (ЗПФИ), физическо или юридическо лице не може да придобие пряко или непряко участие в капитала или от правата на глас в общото събрание, ако в резултат на това придобиване участието му стане квалифицирано по смисъла на т. 21 от Допълнителните разпоредби на ЗПФИ (10% или над 10%), без предварително одобрение от Заместник председателя на Комисията за финансов надзор, ръководещ управление „Надзор на инвестиционната дейност“. Лицата, които притежават квалифицирано участие в капитала на Борсата, трябва да са подходящи с оглед влиянието, което могат да упражнят върху дейността на регулирания пазар и съобразно критериите по чл. 78 от ЗПФИ. Лице, което притежава квалифицирано участие в дружеството, трябва да има добра репутация, професионален опит и финансова стабилност, съобразно квалифицираното си участие и съобразно другите изисквания, установени в закона. Условията за придобиване или прехвърляне на квалифицирано участие се уреждат в чл. 78 и чл. чл. 26-26Д на ЗПФИ.

1. Информация относно прякото и непрякото притежаване на 5 на сто или повече от правата на глас в общото събрание на дружеството, включително данни за акционерите, размера на дяловото им участие и начина, по който се притежават акциите.

Към 31.12.2016 година единствено Министерство на финансите притежава дял от капитала на дружеството, който надхвърля 5%, а именно 50,05%.

1. Данни за акционерите със специални контролни права и описание на тези права.

Няма акционери със специални контролни права.

1. Системата за контрол при упражняване на правото на глас в случаите, когато служители на дружеството са и негови акционери и когато контролът не се упражнява непосредствено от тях.

Дружеството няма подобна система.

1. Ограничения върху правата на глас, като ограничения върху правата на глас на акционерите с определен процент или брой гласове, краен срок за упражняване на правата на глас или системи, при които със сътрудничество на дружеството финансовите права, свързани с акциите, са отделени от притежаването на акциите.

Няма ограничения върху правата на глас.

1. Споразумения между акционерите, които са известни на дружеството и които могат да доведат до ограничения в прехвърлянето на акции или правото на глас.

Няма споразумения между акционерите, които да са известни на дружеството.

1. Разпоредбите относно назначаването и освобождаването на членовете на управителните органи на дружеството и относно извършването на изменения и допълнения в устава.

Разпоредбите относно назначаването и освобождаването на членовете на управителните органи на дружеството се съдържат в устава. Съгласно чл. 21, т. 4 от Устава на „БФБ-София“ АД това е правомощие на Общото събрание на акционерите. Освен решение на Общото събрание е необходимо и одобрение от страна на Заместник – председателят на КФН, ръководещ управление „Надзор на инвестиционната дейност“, съгласно чл. 85, ал. 1, т. от Закона за пазарите на финансови инструменти.

Изменения и допълнения на устава се осъществяват от Общото събрание на акционерите с мнозинство от 2/3 от представените акции в съответствие с разпоредбите на устава и търговския закон.

1. Правомощията на управителните органи на дружеството, включително правото да взема решения за издаване и обратно изкупуване на акции на дружеството.

Няма специални разпоредби в устава на дружеството относно правомощия на Съвета на директорите извън тези, регламентирани в действащото законодателство.

1. Съществени договори на дружеството, които пораждат действие, изменят се или се прекратяват поради промяна в контрола на дружеството при осъществяване на задължително търгово предлагане, и последиците от тях, освен в случаите когато разкриването на тази информация може да причини сериозни вреди на дружеството; изключението по предходното изречение не се прилага в случаите, когато дружеството е длъжно да разкрие информацията по силата на закона.

Няма такива договори.

1. Споразумения между дружеството и управителните му органи или служители за изплащане на обезщетение при напускане или уволнение без правно основание или при прекратяване на трудовите правоотношения по причини, свързани с търгово предлагане.

Няма подобни споразумения.